Beszámoló a 2026. évi környezet- és természetvédelmi célú pályázatról

A Fenntartható Fejlődés Bizottság (a továbbiakban: Bizottság) 2026. április 21. napján megtartott ülésén írta ki a Környezet- és természetvédelmi célú pályázatot 5.000.000 Ft keretösszeggel. 
A pályázati felhívás által megfogalmazott támogatási célok a következők voltak:

· Levegőtisztaság-védelem
· Közterületi fa- és cserje telepítések
· Vízminőség-védelem, lakossági esővízgyűjtés és hasznosítás támogatása
· Környezeti nevelés, oktatás, tájékoztatás
· Közösségi kertek kialakítása, fenntartása
· Lakossági komposztáláshoz szükséges eszközök (pl. komposztáló láda, ágdaráló, ágvágó) beszerzése
· Környezetvédelmi felmérések, elemzések, tanulmányok
· Környezetszennyezést megelőző és csökkentő beruházások
· Természeti erőforrások és értékek megőrzése, fenntartása
· Környezeti monitoring
· Környezet- és természetvédelmi célú rendezvények, szakmai programok
· Közterület tisztaság elősegítése, illegális hulladéklerakó helyek felszámolása, zöldfelületek védelme és tisztán tartása.

A 2026.06.01. benyújtási határidő leteltével 38 pályázat érkezett. Összesen négy társasház, három gyermeknevelési intézmény (óvoda), két egyesület és huszonkilenc magánszemély nyújtotta be pályázatát, de a beérkezett pályázatok nagy része nem felelt meg a felhívásban rögzített feltételeknek, illetve formai követelményeknek, mely miatt ez utóbbiak elutasításra kerültek.

A beérkezett pályázatok feldolgozását követően 2026.06.04-én a Bizottság informális ülése során a beérkezett pályázatok áttekintésével bírálati szempontok kerültek megfogalmazásra.

A Bizottság a pályázatokat a 2026. június 16-i ülésén bírálta el és döntött a támogatások odaítéléséről.
Összesen 3 246 924 Ft támogatás odaítéléséről döntött intézményi és lakossági esővízgyűjtés, intézményi és lakossági komposztálás, vízminőség-védelmi eszköz beszerzése, valamint környezeti nevelés céljára.
[bookmark: _GoBack]Ebből a sikeresen pályázó magánszemélyek pályázatát támogató, eszközbeszerzés célra 1 049 064 Ft., míg az egyesület és intézmények számára eszközbeszerzésre és környezeti nevelési célra 2 197 860 Ft támogatás került meghatározásra. 

